CELEX: 62022TN0125
Language: da
Date: 2022-03-08 00:00:00
Title: Sag T-125/22: Sag anlagt den 8. marts 2022 — RT France mod Rådet

4.4.2022   
            
            
               DA
            
            
               Den Europæiske Unions Tidende
            
            
               C 148/47
            
         
      Sag anlagt den 8. marts 2022 — RT France mod Rådet
      (Sag T-125/22)
      (2022/C 148/64)
      Processprog: fransk
      
         Parter
      
      
         Sagsøger: RT France (Boulogne-Billancourt, Frankrig) (ved advokat E. Piwnica)
      
         Sagsøgt: Rådet for Den Europæiske Union
      
         Sagsøgerens påstande
      
      
                  —
               
               
                  Rådets afgørelse (FUSP) 2022/351 af 1. marts 2022 om ændring af afgørelse 2014/512/FUSP om restriktive foranstaltninger på baggrund af Ruslands handlinger, der destabiliserer situationen i Ukraine, annulleres med alle de heraf følgende retsvirkninger.
               
            
                  —
               
               
                  Rådets forordning (EU) 2022/350 af 1. marts 2022 om ændring af forordning (EU) nr. 833/2014 om restriktive foranstaltninger på baggrund af Ruslands handlinger, der destabiliserer situationen i Ukraine, annulleres med alle de heraf følgende retsvirkninger.
               
            
                  —
               
               
                  Rådet for Den Europæiske Union tilpligtes at betale sagsomkostningerne med alle de heraf følgende retsvirkninger.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat fire anbringender.
      
                  1.
               
               
                  Med det første anbringende gøres det gældende, at sagsøgte har tilsidesat retten til forsvar og kontradiktionsprincippet, hvilke er sikret i artikel 41 og 48 i Den Europæiske Unions charter om grundlæggende rettigheder.
               
            
                  2.
               
               
                  Med det andet anbringende gøres det gældende, at sagsøgte har tilsidesat den ytrings- og informationsfrihed, som er sikret ved artikel 11 i chartret om grundlæggende rettigheder.
               
            
                  3.
               
               
                  Med det tredje anbringende gøres det gældende, at sagsøgte har tilsidesat den frihed til at oprette og drive egen virksomhed, der er beskyttet ved artikel 16 i chartret om grundlæggende rettigheder.
               
            
                  4.
               
               
                  Med det fjerde anbringende gøres det gældende, at sagsøgte har tilsidesat det princip om ikke-forskelsbehandling, som følger af artikel 21 i chartret om grundlæggende rettigheder.